Source: https://info.raad.tartu.ee/dhs.nsf/gpunid/G7426A8F6EEB42ACFC2258123003C0E4D?OpenDocument
Timestamp: 2020-01-27 07:18:39+00:00

Document:
Korraldus nr. 508 Tartu Linnavalitsus, Korraldus 508
Korraldus: Seisukoha võtmine Tartu linna üldplaneeringu avaliku väljapaneku jooksul laekunud ettepanekute ja vastuväidete osas
Teema: Seisukoha võtmine Tartu linna üldplaneeringu avaliku väljapaneku jooksul laekunud ettepanekute ja vastuväidete osas
Reg. number: 508
Vastuvõtmise kp: 22.05.2017
Jõustumise kp: 22.05.2017
Eelnõu: Seisukoha võtmine Tartu linna üldplaneeringu avaliku väljapaneku jooksul laekunud ettepanekute ja vastuväidete osas
Failid: Lisa 1 TLVK2017052200508.pdf ( 2211 kb )
Lisa 2 TLVK2017052200508.pdf ( 117 kb )
LVK2017052200508.bdoc ( 2093 kb )
22. mai 2017. a. nr 508
Seisukoha võtmine Tartu linna üldplaneeringu avaliku väljapaneku jooksul laekunud ettepanekute ja vastuväidete osas
Linna üldplaneering võeti vastu ja suunati avalikule väljapanekule Tartu Linnavolikogu 09.03.2017 nr 43. Avalik väljapanek toimus 27.03 - 28.04.2017. Üldplaneeringu ja keskkonnamõju strateegilise hindamise aruande tutvustav avalik arutelu toimus 27.03.2017, lisaks toimusid mitmed temaatilised ja piirkondlikud arutelud. Avaliku väljapaneku ajal esitasid asjast huvitatud planeeringulahenduse kohta omapoolseid ettepanekuid ja vastuväiteid. Laekunud ettepanekutest lähtuvalt otsustati muuta planeeringulahendust kergliikluse, mitmete kruntide juhtotstarvete, miljööväärtuslike hoonestusalade piiride, parkimispõhimõtete osas. Planeeringus otsustati mitte arvestada monorelsi kavandiga, trammitee osas otsustati jätkata hilisemalt teemaplaneeringuga.
Seisukohad võetakse üldplaneeringu kohta esitatud ettepanekute ja vastuväidete osas. KSH aruande kohta avaliku väljapaneku jooksul ettepanekuid, vastuväiteid ei esitatud ja KSH aruandes tehakse vajalikud parandused ning täiendused lähtudes kooskõlastatavate ametkondade märkustest.
Võttes aluseks kohaliku omavalitsuse korralduse seaduse § 6 lg 1, § 30 lg 1 p 2, planeerimisseaduse § 20 lg 2, § 21 lg 1, ehitusseadustiku ja planeerimisseaduse rakendamise seaduse § 1 lg 1 ning Tartu linna ehitusmääruse § 13 lg-d 1, 2, 3 ja 7, Tartu Linnavalitsus
1. Võtta seisukohad Tartu linna üldplaneeringu avaliku väljapaneku käigus esitatud ettepanekute ja vastuväidete osas vastavalt lisale 1.
2. Täiendada üldplaneeringut vastavalt lisale 2.
3. Linnaplaneerimise ja maakorralduse osakonnal korraldada üldplaneeringu ja KSH aruande avaliku väljapaneku tulemuste tutvustamiseks avalik arutelu.
4. Üldplaneeringu ja KSH aruande avaliku väljapaneku tulemuste avalik arutelu toimub reedel, 9. juunil kell 16.00 V Konverentsikeskuses (Kvartali kaubanduskeskus aadressil Riia 2, 51003 Tartu; sissekäik Aleksandri-Soola tn nurgal).
5. Linnaplaneerimise ja maakorralduse osakonnal korraldada üldplaneeringu avaliku väljapaneku tulemuste tutvustamise ja avaliku arutelu toimumise aja ning koha kohta teate ilmumine ajalehes Postimees, Tartu linna koduleheküljel ja ametlikus väljaandes Ametlikud Teadaanded vähemalt nädal aega enne avaliku arutelu algust.
6. Korraldus jõustub 23. mail 2017. a.

References: § 6
 § 30
 § 20
 § 21
 § 1
 § 13